Tehniskā specifikācija
sagatavota 08.04.2024.


TEHNISKĀ SPECIFIKĀCIJA
Atklātam konkursam “Pirtsupītes gravas publiskās ārtelpas labiekārtošana”
Identifikācijas Nr. CNP/2024/17/ERAF

1. Vispārīgie norādījumi
1.1 Darbu izpildes vieta: 	Pirtsupītes gravas teritorija aptuveni 19368 m2 platībā (turpmāk – Objekts)
1.2 Būvdarbu mērķis:		Labiekārtot Pirtsupītes garvas ārtelpu, atjaunojot esošos un izbūvējot jaunus celiņus, izbūvējot teritorijas apgaismojumu, izvietojot soliņus, atkritumu urnas un norādes, atjaunojot zālienu darbu zonā un veidojot nelielas, jaunas kokaugu stādījumu grupas (turpmāk – Būvdarbi)
1.3 Darbu izpildes termiņi:	4 (četri) mēneši no līguma noslēgšanas brīža, t.sk. Objekta nodošana ekspluatācijā
1.4 Būvdarbu garantijas termiņš:	60 (sešdesmit) mēneši no būvdarbu pieņemšanas nodošanas  akta parakstīšanas brīža.
1.5 Līguma izpildes kārtība:	Veikt būvdarbus saskaņā ar Projekta risinājumiem un darbu apjomiem. 

2. Tehniskā dokumentācija:
2.1.	Būvniecības iecere: “Pirtsupītes gravas teritorijas publiskās ārtelpas attīstība un labiekārtojums, gājēju ceļu un apgaismojuma izbūve” (turpmāk – Projekts).
2.2.	Projekta autors un Autoruzraugs: Ivo Pāss, sert.Nr. 3-01118
2.3.	Projekts pieejams: Elektroniskajā iepirkumu sistēmā.

3. Piedāvājuma sagatavošana 
3.1.	Pirms piedāvājuma iesniegšanas Būvuzņēmējam jāiepazīstas ar būvobjektu, veicamajiem darbu apjomiem dabā un jāizvērtē situācija, lai iegūtu pilnu priekšstatu par būvniecības darbiem.
3.2.	Darbu un materiālu apjomi jāskata saistībā ar Projektu. Būvuzņēmējs ir atbildīgs par kļūdām piedāvājumā, kas radušās, nepareizi saprotot vai interpretējot Projektā noteiktās prasības. Visi apjomi, kas doti Projektā, Būvuzņēmējam ir jāpārbauda, un pēc piedāvājuma iesniegšanas Būvuzņēmējs nevar atsaukties uz nepilnīgu Projektu.
3.3	Būvuzņēmējs savā piedāvājumā papildus Projekta darbu apjomiem iekļauj visas izmaksas, kas ir saistītas ar būvlaukuma ierīkošanu, uzturēšanu, būvtāfeles izvietošanu, sabiedrības informēšanu, ekslpuatācijas instrukciju un izpilddokumentācijas sagatavošanu, kā arī jāiekļauj visas izmaksas, kas saistītas ar objekta nodošanu ekspluatāciju, t.sk., izbūvēto komunikāciju un segumu izpilduzmērījumu sagatavošanas izmaksas. Papildus izmaksas par papildmateriāliem vai papilddarbiem, kas nepieciešami būvniecības procesa nodrošināšanai, netiek atzītas.
3.4.	Būvuzņēmējam jāņem vērā, ka Projektā norādīto darbu izpilde ietver pilnu darba ciklu līdz attiecīgās detaļas, mezgla, izstrādājuma vai iekārtas gatavībai pilnīgai ekspluatācijai, ietverot visus materiālus un izstrādājumus, kas tehnoloģiski nepieciešami attiecīgā būves elementa vai iekārtas drošai ekspluatācijai atbilstoši būvnormatīvu un ekspluatācijas noteikumu prasībām.
3.4.	Visas norādes uz Projekta dokumentācijā iekļautajās specifikācijās uz konkrētu izstrādājumu vai materiālu, tā tirdzniecības marku vai izcelsmi, ir saistītas ar kontroltāmes sagatavošanu un raksturo šim izstrādājumam vai materiālam izvirzīto prasību minimālo līmeni. Būvuzņēmējam ir tiesības piedāvāt ekvivalentus izstrādājumus un materiālus, ja tas nav pretrunā tehniskajiem risinājumiem un atbilst Projektā un Tehniskajā specifikācijā izvirzītajām prasībām. Būvuzņēmējam ir tiesības atkāpties no aprīkojumam izvirzītajiem izmēru parametriem un piedāvāt ekvivalentus izstrādājumus, nodrošinot Pasūtītāja izvirzītās minimālās izmēru prasības un nepasliktinot esošo risinājumu (piemēram, sola minimālais garums, sola atzveltnes prasības, gruntī stiprināmais materiāls un citas tehniskās prasības). 
3.5.	Visiem piedāvājumā iekļautajiem tehniskajiem risinājumiem un izstrādājumiem pilnībā jāatbilst normatīvo aktu prasībām un jābūt droši ekspluatējamiem.
3.6.	Tāmēs norādītajiem būvizstrādājumiem jāatbilst Ministru kabineta 25.03.2014. noteikumiem Nr.156 „Būvizstrādājumu tirgus uzraudzības kārtība”. 

4. Būvdarbu apjomi ietver
4.1. DVP izstrāde un saskaņošana ar Pasūtītāju.
4.2. Būvtafēles sagavošana un uzstādīšana.
4.3. Būvlaukuma ierīkošana un uzturēšana kārtībā.
4.4. Atļauju darbu veikšanai pieprasīšana un saņemšana un/vai esošo komunikāciju apkalpojošo  organizāciju informēšana par darbu uzsākšanu. 
4.5. Projekta darbu apjomu izbūve atbilstoši tehniskajiem risinājumiem.
4.6. Projektā ietverto risinājumu saskaņošana ar Pasūtītāju pārstāvi (apauguma noņemšanas vietas, labiekārtojuma elementu koka un metāla daļu krāsas tonis un tmldz.) 
4.7. Tehniskā dokumentācijas (segto darbu akti; būvmateriālu ekspluatācijas īpašību deklarācijas; izbūvēto/rekonstruēto inženierkomunikāciju un segumu izpilduzmērījumi u.c) savlaicīga sagatavošana, ievietošana un saskaņošana BIS. 
4.8. Izbūvēto risinājumu testēšana, lietošanas instrukciju sagavošana, lietotāja apmācība.
4.9. Izpildmērījumu dokumentācijas sagatavošana Latvijas ģeodēzisko koordinātu sistēmā (LKS 92 TM) un Latvijas normālo augstumu sistēmā (LAS 2000.5). Izpilduzmērījuma plānam jāatbilst Ministru kabineta  24.04.2012. noteikumiem Nr.281 „Augstas detalizācijas topogrāfiskās informācijas un tās centrālās datubāzes  noteikumi” un Cēsu novada domes 24.03.2022. saistošie noteikumi Nr.9 “Par augstas detalizācijas topogrāfiskās informācijas aprites un samaksas kārtību Cēsu novadā” un citiem Latvijas Republikā spēkā esošajiem normatīvajiem aktiem, kas regulē konkrēto darbu izpildi. Uzmērīšanu veic un uzmērīšanas tīklu veido no vietējā ģeodēziskā tīkla punktiem. Projekta darbu ietvaros izpilduzmērījuma plānā jāiekļauj izbūvēto/pārbūvēto pazemes  un virszemes inženierkomunikāciju izvietojums un informācija par šo inženierkomunikāciju galvenajiem parametriem un būvniecības laikā atsegto esošo pazemes inženierkomunikāciju izvietojums (tai skaitā augstuma atzīmes).

5. Materiāli
5.1. Darbam izmantot sertificētus materiālus un darba iekārtas.
5.2. Darbu izpildē izmantojami tikai tie būvizstrādājumi, būvmateriāli, iekārtas, tehnika un mehānismi, kādi ir noteikti Projektā vai kādi ir iepriekš saskaņoti ar Pasūtītāju, un kādas pilnībā atbilst Projekta darbu apjomu sarakstam. Būvdarbu veikšanas laikā ievērot būvizstrādājumu, materiālu ražotāja noteiktos standartus un instrukcijas, ciktāl tie nav pretrunā ar Latvijas Republikā spēkā esošajiem normatīvajiem aktiem, kā arī ievērot Būvniecības likuma 10.panta pirmās daļas prasības un Latvijas Republikas Ministru kabineta 25.03.2014. noteikumus Nr.156 „Būvizstrādājumu tirgus uzraudzības kārtība".
5.3. Veicot cauruļvadu, armatūru un iekārtu montāžu, ievērot ražotāja instrukcijas, Projektu, tā pielikumus un norādījumus.
5.4. Visi būvlaukumā iegūtie būvgruži būvuzņēmējam jāutilizē Latvijas Republikā normatīvo aktu noteiktajā kārtībā.  

6. Prasības būvdarbu veikšanai
6.1. Būvuzņēmējs garantē, ka būvobjekts un būvdarbi atbilst Projekta prasībām un ka tie ir izpildīti atbilstoši Līguma noteikumiem. Tas nozīmē, ka Būvuzņēmējs ir atbildīgs par visiem defektiem un Pasūtītājam nodarītiem zaudējumiem, kas rodas vai var rasties šādas neatbilstības gadījumā. Būvuzņēmējs garantē, ka izpildītie būvdarbi ir kvalitatīvi, funkcionāli izmantojami, atbilst Projektā vai Līgumā noteiktajiem parametriem un ka būvdarbos, materiālos vai iekārtās nav defektu.
6.2. Pirms esošā teritorijas apauguma novākšanas apsekot teritoriju kopā ar Cēsu novada pašvaldības Īpašumu apsaimniekošanas pārstāvjiem, saskaņot veicamos darbus, iezīmēt saglabājamos kokaugus.
6.3. Būvdarbu laikā pie esošiem, saglabājamiem kokiem, aizsargāt to stumbrus un saknes, nodrošināt koku ilgtspējību. Rakšanas darbi koku sakņu kristiskajā aizsardzības zonā (koka stumbra diametrs, cm x 5)   obligāti veicami bez mehānismiem,kā arī  nav pieļaujams: 
6.3.1. augsnes/ grunts uzbēršana vairāk kā 5 cm; 
6.3.2. augsnes sablīvēšana;  
6.3.3. īslaicīga vai ilglaicīga kravu, būvmateriālu nokraušana vai tehnikas, pagaidu būvju novietošana.
6.4. Būvdarbu veikšanas laikā, pirms pasūtīšanas, veikt visu izbūvējamo iekārtu (gaismeļi, prožektori), labiekārtojuma elementu (soli, atkritumu urnas, norādes, norobežojošās barjeras) saskaņošanu ar Pasūtītāju. Norādēs, informācijas stendos atspoguļojamā informācija tiks izsniegta Izpildītājam autoruzraudzības kārtībā. Noformējumā nodrošināt norādes latviešu valodā vai ar universālām, viegli uztveramām piktogramām.
6.5. Kokaugu stādus sagādāt atbilstoši Būvprojektā norādītām specifikācijām, stādu dokumentāciju nodrošināt atbilstoši normatīvo aktu prasībām.
6.6. Apstādījumu ierīkošanā ievērot sekojošas prasības:
6.6.1. Lapu krūmu stādīšanā jāizmanto auglīgā augsne, papildinot to ar organisko un minerālo mēslojumu. Stādvietu ierīkošanas dziļums 40cm. Jāievēro stādīšanas attālumi atbilstoši plānā norādītajam. 
6.6.2. Lapu koku stādīšanā jāizmanto auglīgā augsne, papildinot to ar organisko un minerālo mēslojumu. Stādvietu ierīkošanas dziļums 80cm, koki pēc stādīšanas piesienami katrs ar 3 mietiem (Ø6cm), stādāmbedrē montējama drenāžas caurule, laistīšanas nodrošināšanai. Katram lapu kokam veidojama apdobe 100cm diametrā.
6.6.3. Apdobes mulčēt ar priežu mizu mulču vidējo frakciju 5-7cm biezā slānī.
6.7. Norobežojošo margu, informācijas stendu, norāžu izgatavošanas laikā veikt koka daļu kontrolkrāsojumu un rezultātu saskaņot ar Pasūtītāju.
6.8. Būvdarbu laikā nodrošināt pieguļošās teritorijas zāles pļaušanu (vismaz 2 metri celiņiem pieguļošajā zonā).
6.9. Būvdarbu laikā nodrošināt iespēju tertorijas šķērsošanu gājējiem (nodrošināt pagaidu trajektoriju).
6.10. Būvdarbu laikā nodrošināt informatīvās plāksnes par iespējamiem apvedceļiem, kustības virziena norādes zīmes.
6.11. Ja teritorijā tiek konstatēti invazīvie augi, nodrošināt invazīvo sugu izplatības ierobežošanu  saskaņā ar normatīvajiem aktiem par konkrētu invazīvo augu sugu ierobežošanas pasākumiem un metodēm (piemēram, Pirtsupītes gravas teritorijā latvāņi).
6.12. Darbu veikšanas laikā darbu izpildē iesaistītajiem nodrošina darba vietas aprīkojumu (sarunu telpu, ja nepieciešams)  un sanitarajām normām atbilstošu tualeti.
6.13. Norakto grunts un augsnes virskārtu izmantot atkārtoti, paredzot šī materiāli iestrādi un izlīdzināšanu Pirtupītes gravas un Mazās Lenču ielas reljefa izveidē.

7.	Vides aizsardzības noteikumi
7.1.	Veicot būvdarbus, pēc iespējas izmantot objektā tādas darba metodes un paņēmienus, kuru rezultātā nepasliktinās objekta tehniskais stāvoklis vai vizuālais un dabas pamatnes stāvoklis.
7.2.	Vispārējās prasības par piesārņojuma novadīšanu apkārtējā vidē Latvijas Republikas teritorijā nosaka Vides aizsardzības likums, Latvijas Republikas Ministru kabineta 22.01.2002. noteikumi Nr. 34 „Noteikumi par piesārņojošo vielu emisiju ūdenī” u.c. normatīvie akti.
7.3	Vides aizsardzības noteikumu mērķis ir novērst vai samazināt piesārņojumu, kas var kaitēt cilvēku veselībai, īpašumam un videi; novērst kaitējumu radītās sekas; novērst piesārņojumu rašanos, novērst vai samazināt atkritumu radīšanu, nodrošinot atkritumu atbilstošu apsaimniekošanu u.c.
7.4.	Visām automašīnām, kas pārvadā būvgružus jābūt aprīkotām ar aizsargpārklāju, kas jālieto pārvadājumu laikā. Ja Būvuzņēmējs neveic ikdienas ielu uzturēšanas pasākumus un automašīnas nav aprīkotas ar aizsargpārklāju, tad Cēsu novada pašvaldības policija var sastādīt administratīvo pārkāpumu protokolu.

8.	Zaļā publiskā iepirkuma (ZPI)  prasības būvdarbu izpildei
8.1.	Nodrošināt ZPI prasību izpildi, ievērojot 2017.gada 20.jūnija Ministru kabineta noteikumos Nr.353 “Prasības zaļajam publiskajam iepirkumam un to piemērošanas kārtība”, veicot būvdarbus un materiālu piegādi:
8.1.1.	Esošā apgaismojuma demontāžai un jauna resursus taupošas, energoefektīvas apgaismojuma sistēmas montāžai. Veicot darbus, Būvuzņēmējam ir jāveic atbilstoši apkārtējās vides aizsardzības pasākumi, lai samazinātu un reģenerētu atkritumus, kas radušies teritorijas apgaismojuma izbūves laikā. Visas izlietotās lampas un apgaismes iekārtas jāsašķiro un jānosūta reģenerēšanai saskaņā ar Ministru kabineta 2014.gada 8.jūlija noteikumiem Nr.388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”.
8.2.     Papildus tiek piemērots 2017.gada 20.jūnija Ministru kabineta noteikumos Nr.353 “Prasības zaļajam publiskajam iepirkumam un to piemērošanas kārtība” prasības un kritēriji mēbelēm (7.1.): 
8.2.1. Labiekārtojuma elementu (norādes, norobežojošās margas) ražošanā pielietot videi draudzīgus materiālus un procesus. Visai koksnei un koksnes materiāliem ir jānāk no likumīgas izcelsmes koksnes. Kā atbilstības apstiprinājums tiks pieņemts uzraudzības ķēdes sertifikāts koksnei, kas sertificēta kā FSC, PEFC vai līdzvērtīgs apliecinājums. Koksnes likumīgo izcelsmi var pierādīt arī izsekojamības sistēmas (tas var būt 3. personas sertifikāts, kā daļa no LVS EN ISO 9001:2015 “Kvalitātes pārvaldības sistēmas. Prasības (ISO 9001:2015)” un/vai LVS EN ISO 14001:2015 “Vides pārvaldības sistēmas. Prasības vadlīniju lietošanai (ISO 14001:2015)” vai Eiropas Savienības Vides pārvaldības un audita sistēma (EMAS)) esamība. Ja koksnes izcelsmes valsts ir parakstījusi Brīvprātīgās sadarbības līgumu (BSL) ar ES, FLEGT licence kalpos kā likumības pierādījums. Nesertificētai koksnei pretendentiem ir jānorāda ražošanā izmantotās koksnes tipi (šķ̧irnes), daudzumi un izcelsme kopā ar to likumības apliecinājumu. Ir jābūt iespējai izsekot šādas koksnes ražošanas ķēdei no meža līdz produktam.
8.2.2. Āra mēbeļu (solu) ražošanā pielietot videi draudzīgus materiālus un procesus. Visai koksnei un koksnes materiāliem ir jānāk no likumīgas izcelsmes koksnes. Kā atbilstības apstiprinājums tiks pieņemts uzraudzības ķēdes sertifikāts koksnei, kas sertificēta kā FSC, PEFC vai līdzvērtīgs apliecinājums. Koksnes likumīgo izcelsmi var pierādīt arī izsekojamības sistēmas (tas var būt 3. personas sertifikāts, kā daļa no LVS EN ISO 9001:2015 “Kvalitātes pārvaldības sistēmas. Prasības (ISO 9001:2015)” un/vai LVS EN ISO 14001:2015 “Vides pārvaldības sistēmas. Prasības vadlīniju lietošanai (ISO 14001:2015)” vai Eiropas Savienības Vides pārvaldības un audita sistēma (EMAS)) esamība. Ja koksnes izcelsmes valsts ir parakstījusi Brīvprātīgās sadarbības līgumu (BSL) ar ES, FLEGT licence kalpos kā likumības pierādījums. Nesertificētai koksnei pretendentiem ir jānorāda ražošanā izmantotās koksnes tipi (šķ̧irnes), daudzumi un izcelsme kopā ar to likumības apliecinājumu. Ir jābūt iespējai izsekot šādas koksnes ražošanas ķēdei no meža līdz produktam.
8.2.3. Izpildītāja piegādātajiem un uzstādītajiem labiekārtojuma elementiem un āra mēbelēm ir jānodrošina 5 (piecu) gadu garantiju, kuras termiņš sākas sākot no dienas, kad ir parakstīts būvdarbu ekspluatācijā pieņemšanas nodošanas akts. Garantijas ietvaros tiek nodrošināta preču atbilstība līguma specifikācijām bez papildu maksas. Izpildītājs  garantē rezerves daļu vai tādu elementu pieejamību, kam ir ekvivalenta funkcija vismaz 5 (piecus) gadus, sākot no no dienas, kad ir parakstīts būvdarbu ekspluatācijā pieņemšanas nodošanas akts. Norāda kontaktinformāciju, kas izmantojama, lai organizētu rezerves daļu piegādi.
8.2.4. Izpildītājs pēc labiekārtojuma elementu un āra mēbeļu montāžas iesniedz Pasūtītājam  uzstādīto demontāžas un remonta instrukcijas (vai iesniedz rokasgrāmatu), kas ietver izvērstu izstrādājuma shēmu, kurā atainots, kādas detaļas var noņemt un aizstāt un kādi darbarīki tam nepieciešami lai šos izstrādājumu varētu nesalaužot demontēt detaļu/sastāvdaļu nomaiņas nolūkā. Demontāžas un nomaiņas tehniskajiem risinājumiem ir  jābūt tādiem, lai tos varētu veikt nekvalificēts darbaspēks ar parastiem un vienkāršiem rokas darbarīkiem.
8.2.5.  Izpildītājam ir jāsagatavo un jāiesniedz Pasūtītājam labiekārtojuma elementu un solu aprites ekonomikas plānu, kurā ir jāietver sekojošas daļas:
•	labiekārtojuma elementu un solu pēcgarantijas periodā detaļu/materiālu nomaiņas iespēju plāns. Uzskaitījums, kuras metaļas izstrādājumam var nomainīt.
•	Nomaināmo detaļu/materiālu aiztājamības informācija. Kādu materiālu/detaļu var izmanot otreiz nomainot tās atrašanās vietu labiekārtojuma elementā vai solā.
•	Nomainīto detaļu/materiālu tālākas/otreizējas izmantošanas plānu.  
8.2.6. Izpildītājam pienākums materiālu atbilstības deklarācijas/izcelsmes apliecinājumus Pasūtītājam iesniegt kopā ar attiecīgo priekšmetu piegādi. Instrukcijas un aprites ekonomikas plāns jāiesniedz ne vēlāk kā 2 nedēļas pirms darbu pabeigšanas.
8.3. Maksimāli samazināt CO2 izmešus būvmateriālu, iekārtu un labiekārtojuma elementu piegādes procesā, piemēram, pēc iespējas apvienojot materiālu, izstrādājumu piegādes.
8.4. Papildus tiek piemērots 2017.gada 20.jūnija Ministru kabineta noteikumos Nr.353 “Prasības zaļajam publiskajam iepirkumam un to piemērošanas kārtība” prasības dekoratīvajiem augiem (3.1.1.):
8.4.1. Augus jāpiegādā pārstrādājamos vai bioloģiski noārdāmos konteineros. Ja stādu konteineri ir atkārtoti izmantojami, pēc augu/koku iestādīšanas uzņēmumam tie ir jāpaņem atpakaļ. Ja stādu konteineri bioloģiski noārdās:
· tiem ir jābūt 100 procenti izgatavotiem no bioloģiski noārdāmām (kompostējamām) vielām, piemēram, salmiem, korķa, koksnes miltiem, kukurūzas cietes;
· tie nedrīkst saturēt sintētiskus plastikas materiālus, plastifikatorus vai biocīdas vielas, piemēram, tādas vielas, kas ir biocīdu vai konservantu sastāvā.


